
       RAPORT DE SPECIALITATE
      Privind aprobarea Regulamentului de vânzare a locuinţelor de tip A.N.L., situate pe raza Municipiului Timişoara, a modelelor contractelor cadru ale Contractului de vânzare-cumpărare cu plata integrală în numerar/prin virament bancar, Contractului de vânzare-cumpărare cu plata în rate, Promisiunii bilaterale(antecontract) de vânzare-cumpărare, Actului adiţional la Promisiunea bilaterală(antecontract) de vânzare-cumpărare, aprobarea prețurilor de vânzare, precum și actualizarea acestora la data vânzării locuințelor de tip A.N.L., situate pe raza Municipiului Timișoara 
               		 
	Ca urmare a modificărilor și completărilor aduse Legii nr.152/1998, privind înființarea Agenției Naționale pentru Locuințe, respectiv Punctul 5, Punctul 6, Articol Unic din Legea nr. 151/27.06.2017, care stabilește ca la data vânzării locuinței să se ia în considerare venitul mediu net pe membru de familie, realizat în ultimele 12 luni, să nu depășească cu 100% salariul mediu net pe economie.
Ca urmare a modificărilor survenite în Organigrama aparatului de specialitate  al Primarului Municipiului Timișoara, respectiv faptul că Direcția Clădiri, Terenuri și Dotări Diverse a trecut din subordinea Administraturului Public, în subordinea Viceprimarului, se impune actualizarea semnăturilor pe contractele de vânzare-cumpărare.  
Ca urmare a modificării anuale a valorii de înlocuire stabilită prin ordin al Ministerului Dezvoltării Regionale și Administrației Publice și faptul că, valoarea de vânzare a locuințelor de tip A.N.L. se diminuiază lunar cu amortizarea calculată de la data punerii în funcțiune a locuinței până la data vânzării acesteia.
Având în vedre cele de mai sus, este necesară adoptarea unei hotărâri a Consiliului Local al Municipiului Timişoara cu privire la aprobarea Regulamentului de vânzare a locuinţelor de tip A.N.L., situate pe raza Municipiului Timişoara, aprobarea modelelor Contractului cadru de vânzare-cumpărare cu plata integrală în numerar/prin virament bancar, a Contractului de vânzare-cumpărare cu plata în rate, a Promisiunii bilaterale(antecontract) de vânzare-cumpărare și a Actului adiţional la Promisiunea bilaterală(antecontract) de vânzare-cumpărare, precum și aprobarea  actualizării prețurilor de vânzare a locuințelor la data încheierii contractelor de vânzare-cumpărare.
	Regulamentul de vânzare a locuinţelor de tip A.N.L., situate pe raza Municipiului Timişoara, contractele de vânzare-cumpărare, promisiunea bilaterală(antecontractul) de vânzare-cumpărare și actualizarea prețurilor la data încheierii contractului de vânzare-cumpărare, au fost întocmite, actualizate şi calculate,  în conformitate cu prevederile legale ale următoarelor acte normative:
1. Legea nr. 152/1998 republicată, cu modificările şi completările ulterioare, privind înfiinţarea Agenţiei Naţionale pentru  Locuinţe;
1. Hotărârea Guvernului nr. 962/2001, cu modificările şi completările ulterioare, privind aprobarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei Naţionale pentru  Locuinţe;
1. Legea nr. 215/2001, republicată, privind administrația public locală, cu modificările și completările ulterioare;
1. Legea nr.227/2007, actualizată, privind O.U.G.nr. 99/2006, privind instituțiile de credit și adecvarea capitalului; 

1. H.C.L. nr. 165/2017, privind modificarea și aprobarea Organigramei și Statutului de Funcții pentru aparatul de specialitate al Primarului Municipiului Timișoara;
1. Codul Civil.
                                                                                        
Faţă de cele prezentate, Direcţia Clădiri, Terenuri şi Dotări Diverse, propune:

1. Aprobarea Regulamentului de vânzare a locuinţelor de tip A.N.L., situate pe raza Municipiului Timişoara, aflate în administrarea Municipiului Timişoara, care va constitui Anexa 1 la hotărâre;                                                                                                             
1. Aprobarea Contractului cadru de vânzare-cumpărare (cu plata integral în numerar/prin virament bancar), din care fac parte integrantă Procesul verbal de predare-primire a locuinței și releveul acesteia , care vor constitui Anexa 2 la hotărâre;
1. Aprobarea Contractului cadru de vânzare-cumpărare (cu plata în rate), din care fac parte integrantă Procesul verbal de predare-primire a locuinței și releveul acesteia, care vor constitui Anexa 3 la hotărâre;
1. Aprobarea Promisiunii bilaterale(antecontract) cadru de vânzare-cumpărare(cu plata prin credit ipotecar  obţinut de la instituţiile bancare de credit), ce va constitui Anexa 4 la hotărâre;
1.  Aprobarea Actului adiţional cadru la Promisiunea bilaterală(antecontract) de vânzare-cumpărare, ce va constitui Anexa 5, la hotărâre;
1. Aprobarea prețurilor de vânzare a locuințelor A.N.L., conform Anexa 6, la hotărâre;
1. Mandatarea Primarului Municipiului Timişoara, să semneze contractele de vânzare-cumpărare, promisiunile bilaterale(antecontractele) de vânzare-cumpărare şi a Actului adiţional prezentate Anexele 2, 3 ,4 și 5;
1. Mandatarea Direcţiei Clădiri, Terenuri şi Dotări  Diverse – Biroul Locuinţe, pentru vânzarea locuinţelor de tip A.N.L., stabilirea comisionului ce revine Municipiului Timişoara, în procent de 1% din valoarea de vânzare a locuinţelor, întocmirea contractelor de vânzare-cumpărare, calcularea şi actualizarea preţurilor; 
1. La data intrării în vigoare a prezentei hotărâri, se abrogă H.C.L.nr. 184/2016, privind aprobarea “Regulamentului de vânzare a locuinţelor de tip A.N.L., situate pe raza municipiului Timişoara, aprobarea contractelor cadru ale Contractului de vânzare-cumpărare cu plata integrală în numerar/prin virament bancar, Contractului de vânzare-cumpărare cu plata în rate, Promisiunii bilaterale(antecontract) de vânzare-cumpărare, Actului adiţional la promisiunea bilaterală(antecontract) de vânzare-cumpărare  şi aprobarea preţurilor de vânzare, 
precum şi actualizarea acestora la data vânzării pentru locuinţele A.N.L., situate pe raza Municipiului Timişoara”.

În acest sens, în conformitate cu prevederile Legii nr.152/1998 republicată, cu modificările şi completările ulterioare, privind înfiinţarea Agenţiei Naţionale pentru  Locuinţe, apreciem că proiectul de hotărâre  “ privind aprobarea Regulamentului de vânzare a locuinţelor de tip A.N.L., situate pe raza municipiului Timişoara, a modelelor contractelor cadru ale Contractului de vânzare-cumpărare cu plata integrală în numerar/prin virament bancar, Contractului de vânzare-cumpărare cu plata în rate, Promisiunii bilaterale(antecontract) de vânzare-cumpărare, Actului adiţional la Promisiunea bilaterală(antecontract) de vânzare-cumpărare, aprobarea prețurilor de vânzare, precum și actualizarea acestora la data vânzării locuințelor de tip A.N.L., situate pe raza Municipiului Timișoara”, îndeplinește condițiile pentru a fi supus dezbaterii Consiliului Local al Municipiului Timișoara. 

